A csütörtökön Gödöllő-Máriabesnyő egyik füves ösvényén megtalált csecsemőrőlaz RTL Klub kiderítette, hogyazért hagyta el az anyja a patakparton, mert félt, hogy kiderül, kínai a gyermek apja.

A tévécsatorna hiradójában a 28 éves nő ügyvédje elmondta, védence nem fogta fel tettének súlyát, és utólag megbánta a gyermek elhagyását.

Szerencsére a csecsemő jól van, egészséges, és a nő apja az RTL Klubnak azt nyilatkozta, ha lehetséges, akár ők is felnevelik a gyermeket. A nő emberölés kísérletének megalapozott gyanúja miatt előbb rendőrségi őrizetbe került, majd vasárnap le is tartóztatták.

Fotó: Police.hu

A Pest Megyei Rendőr-főkapitányság Életvédelmi Alosztálya emberölés bűntett kísérlet elkövetésének megalapozott gyanúja miatt folytat nyomozást az ügyben.